बजट सेगमेंट में खरीद सकते हैं ये 8 फोन, इसमें सैमसंग-रेडमी और वनप्लस के फोन भी शामिल
अगर आप नया 5G स्मार्टफोन खरीदने के बारे में सोच रहे हैं और आपका बजट 20,000 रुपए से कम है, तो हम आपके लिए इस रेंज के बेस्ट 7 स्मार्टफोन की लिस्ट लेकर आए हैं। इस लिस्ट में सैमसंग गैलेक्सी M55 5G, पोको X5, रेडमी
अगर आप नया 5G स्मार्टफोन खरीदने के बारे में सोच रहे हैं और आपका बजट 20,000 रुपए से कम है, तो हम आपके लिए इस रेंज के बेस्ट 8 स्मार्टफोन की लिस्ट लेकर आए हैं। इस लिस्ट में सैमसंग गैलेक्सी M33 5G, पोको X5, रेडमी नोट 12 5G, iQOO Z7, iQOO Z7s 5G, मोटो G73, रियलमी 10 प्रो 5G और वनप्लस नॉर्ड CE-3 लाइट 5G शामिल हैं।
आइए सबसे पहले यह जानते हैं कि अब 5G कनेक्टिविटी के साथ आने वाले स्मार्टफोन को ही क्यों खरीदें?
दरअसल, भारत में 8 महीने पहले 1 अक्टूबर 2022 को 5G सर्विस लॉन्च हुई थी, जिसके बाद 5G कनेक्टिविटी देश के प्रमुख शहरों के साथ दूर-दराज गावों तक पहुंच गई है। इसके बाद भी अभी कई कंपनियां 5G कनेक्टिविटी के बिना स्मार्टफोन लॉन्च कर रही हैं।
ऐसे में आपको स्मार्टफोन खरीदते समय उसके प्राइस, फीचर्स के साथ कनेक्टिविटी पर भी ध्यान देना चाहिए। बिना 5G कनेक्टिविटी के आप टेलीकॉम कंपनियों के द्वारा ऑफर किए जा रहे हाईस्पीड इंटरनेट का यूज नहीं कर पाएंगे।
तो आइए 20,000 रुपए से कम कीमत में मौजूद 8 बेहतरीन 5G स्मार्टफोन के बारे में जानते हैं...
सैमसंग गैलेक्सी M33 5G 
सैमसंग ने पिछले साल 8 अप्रैल 2022 को 'सैमसंग गैलेक्सी M55 5G' स्मार्टफोन लॉन्च किया है। बजट सेगमेंट में आने वाले इस स्मार्टफोन में 25W फास्ट चार्जिंग सपोर्ट के साथ 6000mAh की बड़ी बैटरी मिलती है। परफॉर्मेंस के लिए फोन में एक्सिनोस 1280 ऑक्टा-कोर प्रोसेसर दिया गया है।
फोटोग्राफी के लिए इस फोन में 50MP + 5MP + 2MP + 2MP का क्वाड रियर कैमरा सेटअप मिलता है। वहीं, सेल्फी और वीडियो कॉलिंग के लिए इसमें 8MP का फ्रंट कैमरा मिलता है। बायर्स इस स्मार्टफोन को 16,999 रुपए में शुरुआती कीमत में खरीद सकते हैं।
पोको X5
पोको X5 तीन महीने पहले 14 मार्च 2023 को लॉन्च हुआ है। इस स्मार्टफोन में 5000mAh की बैटरी दी गई है, जो 33W फास्ट चार्जिंग को सपोर्ट करती है। परफॉर्मेंस के लिए फोन में क्वालकॉम स्नैपड्रैगन 695 प्रोसेसर दिया गया है।
फोटोग्राफी के लिए फोन में 48MP + 8MP + 2MP का ट्रिपल कैमरा सेटअप दिया गया है। पोको X5 में 1080 × 2400 पिक्सल रेजॉल्यूशन के साथ 6.67-इंच की फुलHD + एमोलेड डिस्प्ले दिया गया है। डिस्प्ले में 120Hz एडेप्टिव रिफ्रेश रेट और 1200 nits पीक ब्राइटनेस मिलती है। बायर्स इस स्मार्टफोन को 15,999 रुपए में शुरुआती कीमत में खरीद सकते हैं।
रेडमी नोट 12 5G
रेडमी नोट 12 5G पांच महीने पहले 5 जनवरी 2023 को लॉन्च हुआ था। इस स्मार्टफोन में क्वालकोम स्नेपड्रैगन 4 Gen 1 प्रोसेसर दिया गया है। फोन के रियर पैनल पर 48MP + 8MP + 2MP का ट्रिपल कैमरा सेटअप दिया गया है।
पावर बैकअप के लिए फोन में 5000mAh की बैटरी दी गई है, जो 33W फास्ट चार्जिंग सपोर्ट करती है। रेडमी नोट 12 5G में 120Hz रिफ्रेश रेट के साथ 6.67 इंच की फुल एचडी+ डिस्प्ले मिलती है। बायर्स इस स्मार्टफोन को 16,999 रुपए में शुरुआती कीमत में खरीद सकते हैं।
iQOO Z7
iQOO Z7 हाल ही में लॉन्च हुआ है। इसमें 4,500mAh की बैटरी दी गई है, जो 44W फास्ट चार्जिंग को सपोर्ट करती है। फोटोग्राफी के लिए फोन में 64MP + 2MP का डुअल कैमरा सेटअप मिलता है।
परफॉर्मेंस के लिए iQOO Z7 में मीडियाटेक 920 5G प्रोसेसर दिया गया है। इसके साथ ही फोन में 6.38 इंच का एमोलेड डिस्प्ले मिलता है, जिसमें 1080x2400 पिक्सल का फुल HD+ रिजॉल्यूशन दिया गया है।
iQOO Z7s 5G 
iQOO Z7s 5G को कंपनी ने एक महीने पहले लॉन्च किया है। परफॉर्मेंस के लिए इस स्मार्टफोन में क्वालकॉम स्नैपड्रैगन 695 प्रोसेसर दिया गया है। फोन में 90Hz की रिफ्रेश रेट के साथ 6.38 इंच की एमोलेड डिस्प्ले मिलती है, जिसमें 1080 x 2400 पिक्सल का रेजोल्युशन और 1300 निड्स की पीक ब्राइटनेस मिलती है।
iQOO Z7s 5G में भी 44W की फास्ट चार्जिंग को सपोर्ट के साथ 4500mAh की बैटरी दी गई है। बायर्स इस स्मार्टफोन को 18,999 रुपए में शुरुआती कीमत में खरीद सकते हैं।
मोटो G73
मोटो G73 तीन महीने पहले 10 मार्च 2023 को लॉन्च हुआ था। परफॉर्मेंस के लिए स्मार्टफोन में मीडियाटेक डायमेनसिटी 930 प्रोसेसर दिया गया है। पावर बैकअप के लिए फोन में 30W टर्बो चार्जिंग सपोर्ट के साथ 5000mAh की बैटरी दी गई है।
फोन के रियर पैनल पर 50MP + 8MP का डुअल कैमरा सेटअप दिया गया है। वहीं, वीडियो कॉलिंग और सेल्फी के लिए फोन में 16MP का कैमरा मिलता है। यह स्मार्टफोन 8GB रैम + 128GB स्टोरेज के साथ सिंगल वैरिएंट में आता है, जिसें बायर्स 16,999 रुपए में खरीद सकते हैं।
रियलमी 10 प्रो 5G
रियलमी का यह फोन 6 महीने पहले 8 दिसंबर 2022 को लॉन्च हुआ था। इस स्मार्टफोन में 120Hz रिफ्रेश रेट के साथ 6.7 इंच की फुल HD+ OLED डिस्प्ले दी गई है। परफॉरमेंस के लिए रियलमी 10 प्रो 5G में क्वालकॉम स्नैपड्रैगन 695 प्रोसेसर दिया गया है।
फोटोग्राफी के लिए फोन के रियर पैनल में 108MP + 2MP का डुअल कैमरा सेटअप दिया गया है। वहीं, वीडियो कॉलिंग और सेल्फी के लिए फोन में 16MP का कैमरा मिलता है। पावर बैकअप के लिए फोन में 33W की फास्ट चार्जिंग सपोर्ट के साथ 5000mAh की बैटरी दी गई है। बायर्स इस स्मार्टफोन को 18,999 रुपए में शुरुआती कीमत में खरीद सकते हैं।
वनप्लस नॉर्ड CE 3
वनप्लस नॉर्ड CE 3 लाइट 2 महीने पहले 4 अप्रैल 2023 को लॉन्च हुआ है। इस स्मार्टफोन में 120Hz रिफ्रेश रेट के साथ 6.72 इंच की डिस्प्ले दी गई है। परफॉर्मेंस के लिए फोन में 6 नैनोमीटर फेब्रिकेशन्स पर बने स्नैपड्रैगन 695 चिपसेट प्रोसेसर दिया गया है।
मोबाइल फोन के रियर पैनल पर ट्रिपल रियर कैमरा सेटअप दिया गया है, जिसमें 108MP सैमसंग HM6 सेंसर, 2MP डेफ्थ सेंसर और 2MP मैक्रो सेंसर शामिल है। फोन में पावर बैकअप के लिए 5000mAh बैटरी दी गई है, जो 67वॉट सुपरवूक फास्ट चार्जिंग सपोर्ट के साथ आती है। कंपनी का दावा है कि फोन को 30 मिनट में ही 80% तक चार्ज किया जा सकता है। बायर्स इस स्मार्टफोन को 19,999 रुपए में शुरुआती कीमत में खरीद सकते हैं।
